1. ΝΟΜΟΘΕΤΙΚΟ ΔΙΑΤΑΓΜΑ υπ’ αριθ. 444 της 10/16 Φεβρ. 1970 (ΦΕΚ Α΄39) Περί αρμοδιοτήτων Λιμενικού Σώματος και σχέσεων προς τας αρμοδιότητας των Σωμάτων Ασφαλείας. Άρθρ.1.-Η Αστυνομία εις τον θαλάσσιον χώρον, επί των πλοίων, των πάσης φύσεως πλωτών ναυπηγημάτων, επί των λιμένων και της χερσαίας ζώνης αυτών, ως εν τοις επομένοις άρθροις ειδικώτερον καθορίζεται, ασκείται υπό του Υπουργού Εμπορικής Ναυτιλίας δια του υπ’ αυτόν Λιμενικού Σώματος. Άρθρ.2.-1.Ο θαλάσσιος χώρος περιλαμβάνει ολόκληρον την θαλασσίαν έκτασιν της Χώρας και εκτείνεται μέχρι του σημείου επαφής του υγρού στοιχείου με την ξηράν. 2.Εις τον θαλάσσιον χώρον δεν περιλαμβάνονται αι φυσικαί και τεχνηταί λίμναι, ως και οι πλωτοί ποταμοί, η έκδοσις όμως των οικείων πιστοποιητικών ασφαλείας ναυσιπλοΐας και συνθέσεως πληρώματος των εν αυτοίς πλωτών μέσων διενεργείται υπό της «Επιθεωρήσεως Εμπορικών Πλοίων» κατόπιν εγγράφου της αρμοδίας τοπικής Αστυνομικής Αρχής. 3.Πάσα θαλασσία έκτασις, μετατρεπομένη φυσικώς ή τεχνικώς εις ξηράν, ανήκει εις τον χερσαίον χώρον. Άρθρ.3.-1.Οι λιμένες εν γένει περιλαμβάνουν και τμήμα εδάφους, καλούμενον «χερσαία ζώνη λιμένος»,διήκον καθ’ όλον το μήκος του λιμένος, βάσει του σχεδίου αυτού και περιλαμβάνον: α)Τους περιφράκτους των λιμένων χώρους. β)Επί μη περιφράκτων λιμένων τα τεχνικά έργα, κρηπιδώματα, προβλήτας, αποβάθρας, προκυμαίας, κυματοθραύστας, εξέδρας και παραλίας, τους εν γένει χώρους διεξαγωγής εργασιών συνυφασμένων  με την λειτουργίαν των λιμένων, χώρους  διενεργείας φορτοεκφορτωτικών εργασιών, αναμονής, επιβιβάσεως ή αποβιβάσεως επιβατών και αποθέσεως φορτίων, μετά των επ’ αυτών κτισμάτων και εγκαταστάσεων άτινα εξυπηρετούν τας λειουργικάς ανάγκας αυτών. 2.Τα εις βάθος όρια της χερσαίας ζώνης, επί μη περιφράκτων χώρων, εξικνούνται μέχρι του σημείου, ώστε να περιλαμβάνωνται εις ταύτην τα εν τη προηγουμένη παραγράφω διαλαμβανόμενα. 3.Επί λιμένων, δι’ ους δεν υφίσταται σχέδιον, η χερσαία αυτών ζώνη περιλαμβάνει τα τεχνικά έργα και τον απαραίτητον δια την εκπλήρωσιν των λειτουργικών αυτών αναγκών χώρον. 4.Προς λιμένας και την χερσαίαν ζώνην αυτών εξομοιούνται οι κατά μήκος των ακτών χώροι εις ους: α)Ενεργείται προσόρμησις πλωτών μέσων. β)Διεξάγονται εργασίαι προσιδιάζουσαι εις την λειτουργίαν λιμένων ή άλλων λιμενικών εγκαταστάσεων. γ)Πραγματοποιούνται φορτοεκφορτωτικαί εργασίαι ως και εργασίαι σχέσιν έχουσαι με την αναμονήν, επιβίβασιν και αποβίβασιν επιβατών και των αποσκευών αυτών. δ)Υφίστανται εγκαταστάσεις και κτίσματα αμέσου ναυτικού ενδιαφέροντος, συνιστώντα εξοπλισμόν των παραλίων, εις το πλαίσιον των σχεδίων πολεμικής χρησιμοποιήσεως αυτών εις τον κατά θάλασσαν πόλεμον, ή εξυπηρετούντα τας από θαλάσσης μεταφοράς, οίον: ναυπηγεία, νεωλκεία, εγκαταστάσεις διαλύσεως πλοίων, φυλάξεως και συντηρήσεως σκαφών, φορτοεκφορτώσεις πετρελαιοειδών ή χύδην φορτίων, ιχθυόσκαλαι, εγκαταστάσεις ναυταθλητικών σωματείων και χώροι αποθέσεως μέσων εργασίας από θαλάσσης, κατά το απαραίτητον προς εξυπηρέτησιν των ανωτέρω και μόνον σκοπών τμήμα εδάφους. (Αντί για τη σελ. 90,21) Σελ. 90,21(α) Τεύχος 1369 Σελ. 13 Αρμοδιότητα Λιμενικού Σώματος 20.Β.ε.1 Άρθρ.4.-Εις τον κατά τα προηγούμενα άρθρα θαλάσσιον χώρον, αι κάτωθι αρμοδιότητες ασκούνται υπό της Χωροφυλακής ή της Αστυνομίας Πόλεων, κατά τας κειμένας δι’ έκαστον των Σωμάτων τούτων διατάξεις: α)Η ασφάλεια του Βασιλέως, των μελών της Βασιλικής Οικογενείας και άλλων Υψηλών Προσώπων του Βασιλικού Οίκου της Ελλάδος, ως και των Ηγεμόνων των ξένων Κρατών. β)Ο έλεγχος και η κίνησις των εν τη Χώρα αλλοδαπών εν γένει, παν θέμα αφορών εις την είσοδον, παραμονήν και έξοδον αυτών εκ της Χώρας, ως και ο έλεγχος του συναλλάγματος και προστασίας του εθνικού νομίσματος. γ)Η εφαρμογή της περί λεσχών και παιγνίων κειμένης νομοθεσίας, καθ’ όσον αφορά μόνον εις τον χαρακτηρισμόν των παιγνίων. Άρθρ.5.-Ειδικώς προκειμένου περί των χώρων περί ων αι υπό παρ. 1β, 2,3 και 4 του άρθρ. 3 του παρόντος διατάξεις, δεν περιλαμβάνονται εις την αρμοδιότητα της Λιμενικής Αρχής ο έλεγχος λειτουργίας δημοσίων κέντρων και καταστημάτων εν γένει, έστω και αν ταύτα προεκτείνωνται επί θαλασσίου χώρου, ο έλεγχος της Τροχαίας Κινήσεως, ο τουρισμός, η ευθύνη της λήψεως μέτρων τάξεως και ασφαλείας κατά τας εν γένει μετακινήσεις Υψηλών και επισήμων προσώπων και ο έλεγχος της δημοσίας υγείας, εξαιρέσει των μέτρων των αποσκοπούντων εις την προστασίαν ταύτης από της έξωθεν εισβολής λοιμωδών νόσων. Άρθρ.6.-1.Τα όργανα των Σωμάτων Ασφαλείας αφ’ ενός και του Λιμενικού Σώματος αφ’ ετέρου, εφ’ όσον επελήφθησαν κατά λόγον τοπικής αρμοδιότητος αστυνομικής τινός ενεργείας, συνεχίζουν ταύτην και εντός του παρακειμένου χώρου αρμοδιότητος του ετέρου Σώματος τη συμπράξει των οργάνων αυτού, εφ’ όσον παρίστανται ή και άνευ αυτών εάν επίκειται κίνδυνος εκ της αναβολής της επιβαλλομένης ενεργείας. Εν τη τελευταία ταύτη περιπτώσει ειδοποιείται αμελλητί η αρμοδία κατά τόπον Αρχή, ίνα δι’ οργάνων της συμπράξη εις την εκτέλεσιν της αναληφθείσης ως άνω ενεργείας. 2.Ωσαύτως τα όργανα των ως άνω Σωμάτων, επιληφθέντα ανακριτικής τινος ή άλλης αστυνομικής ενεργείας, δια πράξιν λαβούσαν χώραν εις την κατά τόπον αρμοδιότητα του ετέρου Σώματος, ενεργούν πάσας τας επιβαλλομένας πράξεις, ειδοποιούν δε αμελλητί την κατά τόπον αρμοδίαν Αρχήν, εις την διάθεσιν της οποίας θέτουν  Σελ. 90,22(α) Τεύχος 1369 Σελ. 14 άπαντα τα συλλεγέντα στοιχεία, ήτις και συνεχίζει τας εις εκάστην περίπτωσιν επιβαλλομένας περαιτέρω ενεργείας. Κατά τα λοιπά ισχύουν αι διατάξεις του Κώδικος Ποινικής Δικονομίας. Άρθρ.7.-Τα όργανα των Σωμάτων Ασφαλείας και του Λιμενικού Σώματος, ενεργούντα εντός της καθ’ ύλην και κατά τόπον αρμοδιότητος αυτών, δύνανται να αιτώνται την συνδρομήν των οργάνων του ετέρου Σώματος, επί περιπτώσεων εγκλημάτων ή ετέρων αντικειμένων αστυνομικής φύσεως, η διαλεύκανσις των οποίων απαιτεί ευρυτέραν έρευναν ή ιδιαζούσας γνώσεις ή μέσα, προς υποβοήθησιν του έργου των. Η συνδρομή αύτη παρέχεται αδεία του προϊσταμένου του οργάνου, εκτός εάν επίκειται κίνδυνος εκ της αναβολής, οπότε δεν απαιτείται τοιαύτη άδεια. Άρθρ.8.-Επί αμφισβητήσεων αναγομένων: α)Εις την τοπικήν αρμοδιότητα μεταξύ Σωμάτων Ασφαλείας και Λιμενικού Σώματος αποφαίνονται δια κοινής αποφάσεώς των οι Υπουργοί Δημοσίας Τάξεως, Εμπορικής Ναυτιλίας και Δημοσίων Έργων. 20.Β.ε.1 Αρμοδιότητα Λιμενικού Σώματος  β)Εις την καθ’ ύλην αρμοδιότητα των ως άνω Σωμάτων, αποφαίνονται δια κοινής αποφάσεώς των οι Υπουργοί Δημοσίας Τάξεως και Εμπορικής Ναυτιλίας. Άρθρ.9.-Πάσα διάταξις αντικειμένη τω παρόντι καταργείται. Για την εφαρμογή του Κώδικα Οδικής Κυκλοφορίας (ΚΟΚ) στους χώρους χερσαίων ζωνών λιμένων από τις οικείες λιμενικές αρχές, βλ. παρ. 3 άρθρ. 2 Νόμ. 2575/28 Ιαν.-4 Φεβρ. 1998 (ΦΕΚ Α΄23) κατωτ. σελ. 240,20. Για την αρμοδιότητα του Λ.Σ. για την τήρηση της τάξης σε αθλητικές συναντήσεις βλ. παρ. 4 και παρ. 5β άρθρ. 41 Νόμ. 2725/15-17 Ιουν. 1999 (ΦΕΚ Α΄121) Τόμ. 32 σελ. 648,147. 